Βίντεο-φωτογραφίες: Νίκος Χριστοφάκης







Υλικές ζημιές χωρίς να σημειωθεί τραυματισμός είναι o απολογισμός από την έκρηξη βόμβας στο κτήριο του ΣΚΑΪ, τα ξημερώματα της Δευτέρας, στις 02.30. Όλα ξεκίνησαν όταν άγνωστος τηλεφώνησε στη 01.45 στα γραφεία του zougla.gr και στον τηλεοπτικό σταθμό ANT1, και προειδοποίησε πως θα ενεργοποιηθεί εκρηκτικός μηχανισμός στον ΣΚΑΪ στη λεωφόρο Ποσειδώνος.





Ο άγνωστος έδωσε περιθώριο 45 λεπτά και ανέφερε τρεις φορές πως «δεν είναι φάρσα». Είναι πρωτοφανές ότι η κλήση έγινε από εμφανή αριθμό.





Η κινητοποίηση της αστυνομίας ήταν μεγάλη από την πρώτη στιγμή, καθώς θεώρησαν ότι δεν πρόκειται για φάρσα. Οι συστάσεις του κέντρου προς τις μονάδες που κλήθηκαν να σπεύσουν στον τηλεοπτικό σταθμό ΣΚΑΪ ήταν ιδιαίτερα σαφείς και αυστηρές για την ασφάλεια των μονάδων. «Καμία επαφή - καμία επαφή» επαναλάμβανε το κέντρο διαρκώς προς όλες τις μονάδες που έσπευσαν να αποκλείσουν την περιοχή.





Από την πρώτη στιγμή ειδοποιήθηκαν να εγκαταλείψουν το κτήριο οι εργαζόμενοι και έτσι δεν σημειώθηκε τραυματισμός





Ήταν τόση η βεβαιότητα για την εξέλιξη του περιστατικού, ώστε κλήθηκαν και έσπευσαν σε κοντινή αλλά ασφαλή απόσταση ένα πυροσβεστικό όχημα και ασθενοφόρο.



Από την πρώτη στιγμή ειδοποιήθηκαν να εγκαταλείψουν το κτήριο οι εργαζόμενοι και έτσι δεν υπήρξε τραυματισμός. Oι υλικές ζημιές είναι μεγάλες σχεδόν σε όλους τους ορόφους του κτηρίου. Οι μεγαλύτερες προκλήθηκαν στον τρίτο και τέταρτο όροφο, όπου βρίσκονται γραφεία εργαζομένων. Ψευδοροφές έπεσαν στο πάτωμα και τζαμαρίες έγιναν θρύψαλα.



Η έκρηξη έγινε αισθητή πολλές εκατοντάδες μέτρα από το κτήριο του ΣΚΑΪ, προκαλώντας ανησυχία στους κατοίκους των γύρω περιοχών.



Οι αξιωματικοί της ΕΛ.ΑΣ. χαρακτηρίζουν το χτύπημα «σοβαρό». Σύμφωνα με τις πρώτες εκτιμήσεις, ο αυτοσχέδιος εκρηκτικός μηχανισμός περιείχε μεγάλη ποσότητα εκρηκτικής ύλης, η οποία προξένησε σημαντικές ζημιές στα τζάμια, μέχρι τον 6ο όροφο του κτηρίου, αλλά και στους τοίχους στο εσωτερικό.



Ο εκρηκτικός μηχανισμός ήταν μέσα σε σακίδιο, το οποίο οι δράστες κρέμασαν στο κιγκλίδωμα του δρόμου, απέναντι από το κτήριο του ΣΚΑΪ. Από την έκρηξη κόπηκε το μασίφ σίδερο, ενώ ξεκόλλησε και ένα κομμάτι τσιμέντου. Τα σενάρια που εξετάζονται είναι τρία: πρώτο: κάποιος να πέρασε πεζή και να άφησε το σακίδιο με τη βόμβα. Δεύτερο σενάριο: οι δράστες να τοποθέτησαν τη βόμβα χρησιμοποιώντας μοτοσυκλέτα ή, κατά το τρίτο σενάριο, ο εκρηκτικός μηχανισμός να τοποθετήθηκε από άτομο που εξήλθε από ένα Ι.Χ. ή βαν. Το τρίτο σενάριο τις τελευταίες ώρες κυκλοφορεί με ιδιαίτερη εμμονή.



Οι αξιωματικοί της Αντιτρομοκρατικής Υπηρεσίας εκτιμούν ότι οι ζημιές θα ήταν ακόμα μεγαλύτερες, αλλά μεγάλο μέρος του ωστικού κύματος εκτονώθηκε προς το κενό, καθώς δεν υπήρχε σταθερό αντικείμενο από την άλλη πλευρά για να το στείλει όλο προς μια κατεύθυνση. Μέχρι στιγμής έχει συγκεντρωθεί υλικό από κάμερες ασφαλείας στην περιοχή, αλλά, σύμφωνα με πληροφορίες, δεν υπάρχουν ακόμα στοιχεία που να βοηθούν στην αναγνώριση των δραστών. Οι κάμερες έχουν καταγράψει κάποια πράγματα, ωστόσο δεν υπάρχουν πρόσωπα που να αναγνωρίζονται.



Οι αρμόδιοι αξιωματικοί δεν μπορούν, ακόμα, να μιλήσουν συγκεκριμένα για κάποια οργάνωση, καθώς ο άγνωστος που έκανε το προειδοποιητικό τηλεφώνημα δεν ανέφερε όνομα οργάνωσης και δεν υπάρχει έως τώρα ανάληψη ευθύνης.





Η στιγμή της έκρηξης:











(Το σημείο της έκρηξης)







(Οι ζημιές με το πρώτο φως της ημέρας)



(Το σημείο όπου έγινε η έκρηξη)















































































































































































Η Τροχαία διέκοψε την κυκλοφορία στο σημείο με αποτέλεσμα να γίνεται εκτροπή των οχημάτων προς τη Γλυφάδα και προς τον Πειραιά από την παλιά παραλιακή οδό.

Η Τροχαία διέκοψε την κυκλοφορία στο σημείο με αποτέλεσμα να γίνεται εκτροπή των οχημάτων προς τη Γλυφάδα και προς τον Πειραιά από την παλιά παραλιακή οδό.































































Όλα ξεκίνησαν όταν άγνωστος τηλεφώνησε στη 01.45 τα ξημερώματα της Δευτέρας στα γραφεία του zougla.gr και στον τηλεοπτικό σταθμό ANT1, και προειδοποίησε πως θα ενεργοποιηθεί εκρηκτικός μηχανισμός στον ΣΚΑΪ στη λεωφόρο Ποσειδώνος.



Ο άγνωστος έδωσε περιθώριο 45 λεπτά και ανέφερε τρεις φορές πως «δεν είναι φάρσα».



Είναι πρωτοφανές ότι η κλήση έγινε από εμφανή αριθμό.



Στο σημείο έσπευσαν οι αρμόδιες Αρχές, ενώ η βόμβα ενεργοποιήθηκε στις 02.30.

